
Η ΕΚΚΛΗΣΙΑ 

Η ΕΚΚΛΗΣΙΑ, τήν όποιαν ό ένανθρωπήσας 
Κύριος καί Θεός άπέκτησε μέ τό ϊδιο του 
τό αίμα (Πράξ. 20:28), καί διά τής όποιας φανε¬ 
ρώνεται ή πολυποίκιλη σοφία τοϋ Θεού για τή 
σωτηρία των άνθρώπων συμφώνως προς τό μυ¬ 
στικό σχέδιο τοϋ Θεού καί τήν άπόφασί του 
προ αιώνων (Έφ. 3:9-11), εινε όλων τών Ιδρυ¬ 
μάτων τό άσυγκρίτως μεγαλύτερο, σπουδαιό¬ 
τερο κα'ι θαυμαστότερο για όσους έχουν «νοϋν 
Χριστού» (Α' Κορ. 2:16). Άλλ’ ώς προς τήν 
Εκκλησία ύπάρχει εσφαλμένη άντίληψι καί 
σύγχυσι σε πολλούς, άκόμη καί μορφωμένους 
κα'ι έπιστήμονες. Πολλοί γνωρίζουν πολλά, 
άλλά δεν γνωρίζουν τό πρώτο κα'ι μεγαλύτερο 
μετά τό Θεό, τήν Εκκλησία τοϋ Θεού. Πολλοί 
νομίζουν, ότι Εκκλησία εινε τό Ιερατείο, κα'ι 
μάλιστα οί Επίσκοποι. Ό λαός, τό κύριο σώμα 
τής Εκκλησίας, θεωρείται ώς άμελητέα ποσό- 
της! Πολλοί νομίζουν, ότι ύπάρχουν πολλές 
Εκκλησίες, όχι μόνο μία. "Ολες τ'ις Χριστια¬ 
νικές Όμολογίες, άσχέτως δογματικών δια¬ 
φορών, έκλαμβάνουν ώς Εκκλησίες. Και ό Μο¬ 
νοφυσιτισμός Εκκλησία, κα'ι ό Παπισμός 

Εκκλησία, καί όλες οί παραφυάδες τού Προτε¬ 
σταντισμού Εκκλησίες! Επίσκοπος τής Όρθο- 
δόξου Εκκλησίας τής Ελλάδος, μανιώδης 
οίκουμενιστής, δήλωσε: «Δεν μπορούμε νά 
είποϋμε, ότι ό Προτεσταντισμός δεν εΐνε Εκ¬ 
κλησία»! Τον 20ό αιώνα δημιουργήθηκε Όργα- 
νισμός αιρέσεων με αιρετικό και τό όνομα: 
«Παγκόσμιον Συμβούλιον Εκκλησιών» (Π.Σ.Ε.). 
Εκκλησίες καί οι αΙρέσεις! Αρχιεπίσκοπος 
Όρθοδόξου Εκκλησίας προχώρησε άκόμη πε¬ 
ρισσότερο καί είπε, ότι όλοι οι άνθρωποι, καί οί 
άλλόθρησκοι, άνήκουν στο σώμα τού Χριστού, 
είνε δηλαδή μέλη τής Εκκλησίας! Καί άλλες 
περί Εκκλησίας έσφαλμένες άντιλήψεις ύπάρ- 
χουν σε πολλούς. Καί όλες οί έσφαλμένες άντι- 
λήψεις διαδίδονται έπικινδύνως σε έκκλησια- 
στικούς καί θεολογικούς κύκλους καί στάλαϊκά 
στρώματα έπ’ ώφελείρ τών κηρύκων καί τών 
θιασωτών τού Οίκουμενισμοϋ, τής Πανθρη- 
σκείας, τής Νέας Τάξεως, τής Νέας Εποχής, 
τής Παγκοσμιοποιήσεως, προϋποθέσεων καί 
όρων γιά νά έλθη καί νά βασιλεύση ό Αντίχρι¬ 
στος... 

Ή Εκκλησία είνε άντικείμενο πίστεως. Με 
τό Σύμβολο τής Πίστεως ό πιστός, μετά τήν 
ομολογία πίστεως «εις ένα Θεόν, Πατέρα,... και 
εις ένα Κύριον, Ίησοϋν Χριστόν,... και εις τό 
Πνεύμα τό άγιον», ομολογεί πίστιν «εις μίαν, 
αγίαν, καθολικήν και άποστολικήν Εκκλησίαν». 

Αύτό τό άρθρο τοϋ Συμβόλου τής Πίστεως περί 
τής Εκκλησίας εξηγούμε στο παρόν τεύχος, 
θέλοντας να συντελέσωμε στή διάλυσι τής 
άχλύος, πού ύπάρχει σε καλοπροαίρετες ψυ¬ 
χές ώς προς τήν Εκκλησία, καί νά προσφέρωμε 
επιχειρήματα κατά των διαστροφέων τής έννοι¬ 
ας τής Εκκλησίας. 

Τό άρθρο τοϋ Συμβόλου τής Πίστεως γιά τήν 
Εκκλησία δίνει τέσσαρα γνωρίσματα τής 
Εκκλησίας, ότι δηλαδή ή Εκκλησία εινε μία, 
άγια, καθολική καί άποστολική. Αύτά τά τέσσα¬ 
ρα γνωρίσματα έξηγοϋμε στή συνέχεια. 


















ΜΙΑ 


Δ εν ύπάρχουν πολλές Εκκλησίες, όπως νο¬ 
μίζουν κα'ι ισχυρίζονται πεπλανημένοι, 
αιρετικοί καί αίρετίζοντες. Υπάρχει μία μόνον 
Εκκλησία. Τούτο διδάσκει τό θεόπνευστο κεί¬ 
μενο τής Πίστεώς μας, ή 'Αγία Γραφή, Καινή 
κα'ι Παλαιό Διαθήκη. 

Ιερουσαλήμ, όρος, 
οικος, βασιλεία 

Στήν Παλαιό Διαθήκη ή Εκκλησία προφητεύ¬ 
εται καί προεικονίζεται διό τής Ιερουσαλήμ, 
στήν όποια έρχεται τό φώς καί άνατέλλει ή δό¬ 
ξα τού Κυρίου καί πορεύονται τό έθνη, για ν’ 
άπολαύσουν τό φώς καί τή δόξα (Ήσ. 60:1-4. 
Πρβλ. Άποκ. 21:24). "Οπως δε ή Ιερουσαλήμ 
νοείται ώς πόλις μία, έτσι καί ή νέα Ιερουσα¬ 
λήμ, ή όποια περιλαμβάνει τον Ισραήλ καί τα 
έθνη, νοείται ώς Εκκλησία μία, μοναδική. 

Επίσης στήν Παλαιό Διαθήκη ή Εκκλησία 
προφητεύεται καί προεικονίζεται ώς όρος μέ- 
γα, καί ώς οίκος τού Θεού, όπου συνάζονται 
όλα τό έθνη (Ήσ. 2:2-3, Μιχ. 4:1-2. Πρβλ. Δαν. 
2:35). "Ενα όρος, ένας οίκος, μία Εκκλησία. 


Ακόμη στήν Παλαιό Διαθήκη ή Εκκλησία 
προφητεύεται καί περιγράφεται ώς βασιλεία, ή 
όποια περιλαμβάνει όλα τά έθνη και εινε άκα¬ 
τάλυτη, αίωνία (Ψαλμ. 2:6-8,21:28-29, Δαν. 2:44, 
7:14). Μία βασιλεία, μία Εκκλησία. 

★ * ★ 

Στήν Καινή Διαθήκη καί ό Χριστός καί οι Από¬ 
στολοι ομιλούν γιά μία Εκκλησία, τήν όποια 
παριστάνουν ώς μία ποίμνη, ώς μία νύμφη, ώς 
ένα σώμα, ώς ένα οίκο καί ναό. Παραθέτουμε 
και σχολιάζουμε σχετικά χωρία. 

Εκκλησία (όχι Έκκλησίαι) 

• «Συ ει Πέτρος και έπι ταύτη τή πέτρςι οικο¬ 
δομήσω μουτήν Εκκλησίαν, και πύλαι ςιδου 
ου κατισχύσουσιν αυτής» (Ματθ. 16:18). 

Ό Χριστός δεν εΐπεν, «οικοδομήσω μου τάς 
Εκκλησίας», άλλ’ ειπεν, «οικοδομήσω μου τή ν 
Εκκλησίαν». Μία λοιπόν Εκκλησία ίδρυσε ό 
Χριστός, όχι πολλές. Καί ίδρυσε τήν Εκκλησία 
«έπι ταύτη τή πέτρςι», έπάνω δηλαδή σ’ αύτή 
τήν πίστι, πού ώμολόγησε ό Πέτρος, ότι ό Ιη¬ 
σούς εινε «ό Χριστός ό Υιός τού Θεού τού 
ζώντος» (Ματθ. 16:16). 

• «Σαϋλος έλυμαίνετο τήν Εκκλησίαν» 
(Πράξ. 8:3). 

Ό άπόστολος Λουκάς δεν λέγει «τάς Εκκλη¬ 
σίας», άλλά «τήν Εκκλησίαν». Καί ό άπόστολος 

Παύλος στο παράλληλο χωρίο λέγει: «Έδίωκον 
την Εκκλησίαν τοϋ Θεού καί έπόρθουν 
αυτήν» (Γαλ. 1:13). 

• «... ό Χριστός (έστι) κεφαλή τής Εκκλη¬ 
σίας, και αυτός έστι σωτήρ τοϋ σώματος... 
ή Έκκλησία ύποτάσσεταιτώ Χριστώ... ό Χρι¬ 
στός ήγάπησε τη ν Εκκλησίαν και έαυτόν 
παρέδωκεν υπέρ αυτής... ϊνα παραστήση αυτήν 
έαυτφ ένδοξον τήν Εκκλησίαν» (Έφ. 5:23- 
27). 

Πολλές φορές στο παρόν χωρίο ό άπόστο- 
λος Παύλος όμιλε! για μία Εκκλησία, τήν όποια 
ονομάζει κα'ι σώμα ώς ένιαϊο σύνολο πιστών. 

"Οπου γίνεται λόγος γιά Εκκλησίες, κατά 
πληθυντικό, όπως π.χ. στο Πράξ. 15:41, Α' Κορ. 
11:16, Άποκ. 1:4, 20, πρόκειται γιά τοπικές 
Εκκλησίες, οι όποιες εινε μέρη τής μιας και 
μεγάλης Εκκλησίας. 

Μία ποίμνη 

• «Και άλλα πρόβατα έχω, ά ούκ έστιν έκ τής 
αύλής ταύτης' κάκεινά με δει άγαγεϊν, και τής 
φωνής μου άκούσουσι, και γενήσεται μία ποί¬ 
μνη, εις ποιμήν» (Ίωάν. 10:16). 

Αύτός ό λόγος τού Χριστού προς τούς Ιου¬ 
δαίους, τον όποιο πολλοί παρερμηνεύουν, νο¬ 
μίζοντας, ότι δέν έκπληρώθηκε άκόμη καί άνα- 
μένεται ή έκπλήρωσί του, σημαίνει: "Εχω καί 
άλλα πρόβατα, τά όποια δέν εινε άπ’ αύτή τή 

μάνδρα, τήν Ιουδαϊκή. Τά άλλα πρόβατα εΐνε 
εθνικοί. Καί εκείνα πρόκειται νά οδηγήσω, καί 
θά ύπακούσουν στή φωνή μου, καί θά ένωθοϋν 
μαζί σας στήν πίστι καί θά γίνη μία ποίμνη, ένας 
ποιμήν. Ό ένας ποιμήν εΐνε ό Χριστός, καί ή 
μία ποίμνη εινε ή Εκκλησία, άποτελουμένη άπό 
πιστούς τού Ισραήλ καί τού εθνικού κόσμου. 
Βλέπε καί Ίωάν. 11:52. 

"Οπως στο σχολιασθέν χωρίο γίνεται λόγος 
γιά μία ποίμνη, έτσι σε άλλα χωρία γίνεται λό¬ 
γος γιά «ποίμνιον», όχι ποίμνια (Πράξ. 20:29, Α' 
Πέτρ. 5:2, 3). 

Νύμφη 

• «Ό έχων τήν νύμφην νυμφίος έστίν» 
(Ίωάν. 3:29). 

Αύτό τό λόγο ό Ιωάννης ό Πρόδρομος λέγει 
γιά τό Χριστό καί όσους πιστεύουν στο Χριστό. 
Δεν λέγει, «ό έχων τάς νύμφας», άλλά λέγει, 
«ό έχων τήν νύμφην». "Ενας εΐνε ό νυμφίος, ό 
Χριστός ώς Θεός, καί μία εΐνε ή νύμφη τού Χρι¬ 
στού, τό σύνολο των πιστευόντων στο Χριστό, 
ή Εκκλησία. 

• «Ήρμοσάμην ύμάς ένι άνδρΐ άγνήν παρ¬ 
θένον παραστήσαι τφ Χριστφ» (Β' Κορ. 11:2).. 

Ύπό «ένα άνδρα» ό άπόστολος Παύλος, ό 
όποιος όμιλε! έδώ, έννοεϊ τό Χριστό ώς μονα¬ 
δικό νυμφίο, έπειδή εΐνε ό μοναδικός Θεός. 
Καί ύπό «άγνήν παρθένον » έννοεϊ τούς πι- 

στούς, τήν Εκκλησία, πού συνέδεσε με τό Χρι¬ 
στό ώς νύμφη τού Χριστού (Ίδέ καί Έφ. 5:25- 
27). 

• «Χαίρωμεν καί άγαλλιώμεν καί δώμεν δό¬ 
ξαν αύτφ, ότι ήλθεν ό γάμος τοϊι Άρνίου και ή 
γυνή αυτού ήτοίμασεν έαυτήν» (Άποκ. 19:7). 

• «Και τήν πόλιν τήν αγίαν Ιερουσαλήμ 
καινήν ειδον καταβαίνουσαν έκ τού ούρανοϋ 
άπό τού Θεού, ήτοιμασμένην ώς νύμφην κε- 
κοσμημένην τφ άνδρϊ αύτής» (Άποκ. 21:2). 

• «Δεύρο δείξω σοι τήν νύμφην τήν γυ¬ 
ναίκα τού Άρνίου» (Άποκ. 21:9). 

• «Και τό Πνεύμα καί ή νύμφη λέγουσιν 
'Έρχου» (Άποκ. 22:17). 

Καί στα τέσσαρα αύτά χωρία τής Άποκαλύ- 
ψεως τού Ίωάννου τό σύνολο των πιστών παρί- 
σταται ώς ή νύμφη τού Άρνίου - Χριστού. Μία 
νύμφη, μία Εκκλησία. 

Ένα σώμα 

• «Οι πολλοί εν σώμα έσμεν έν Χριστφ» 
(Ρωμ. 12:5). 

Οί πολλοί, τό σύνολο τών πιστών, άποτε- 
λοϋμε ένα σώμα, ήθικό καί μυστικό, μία Εκκλη¬ 
σία. 

• «Είς άρτος, έν σώμα οί πολλοί έσμεν οί 
γάρ πάντες έκ τού ενός άρτου μετέχομεν» (Α' 
Κορ. 10:17). 

Οί πολλοί, οί πάντες, όλοι οί πιστοί, εϊμεθα 

ένα σώμα, ήθικό και μυστικό, μία Εκκλησία, 
διότι ύπάρχει ένας άρτος, ό Χριστός, άπό τον 
όποιο μεταλαμβάνουμε. 

• «Υμείς έστε σώμα Χριστού και μέλη έκ 
μέρους. Και οΰς μέν έθετο ό Θεός έν τή Έκκλη- 
οίρ πρώτον αποστόλους , δεύτερον προφήτας , 
τρίτον διδασκάλους κλπ.» (Α' Κορ. 12:27-28). 

ΟΙ πιστοί ώς σύνολο εΐνε σώμα Χριστού, ένα 
σώμα. "Οπως ό άνθρωπος έχει ένα σώμα, όχι 
πολλά, έτσι κα'ι ό Χριστός έχει ένα σώμα ήθικό 
καί μυστικό, την Εκκλησία, όπως ονομάζεται 
στο αύτό χωρίο. 

• «Και πάντα ύπέταξεν ύπό τούς πόδας 
αυτού , και αυτόν έδωκε Κεφαλήν υπέρ πάντα 
τή Έκκλησίρ, ήτις έστι τό σώμα αυτού» (Έφ. 
1:22-23). 

Ό Θεός ύπέταξε τά πάντα στο Χριστό, καί 
τον κατέστησε Κεφαλή ύπεράνω πάντων στήν 
Εκκλησία, ή όποια εινε τό σώμά του. Μία Κε¬ 
φαλή, ένα σώμα, ή Εκκλησία. Κεφαλή με πολλά 
σώματα δεν νοείται, όπως καί σώμα με πολλές 
κεφαλές δέν νοείται. Μόνο θηρία τής Άποκα- 
λύψεως εΐνε πολυκέφαλα!... 

• «Και αυτός έοτιν ή Κεφαλή τού σώμα¬ 
τος , τής Εκκλησίας» (Κολ. 1:18). 

• «Ανταναπληρώ τά ύστερήματα τών θλίψε¬ 
ων τού Χριστού έν τή σαρκίμου ύπέρ τού σώ¬ 
ματος αύτοϋ, δ έοτιν ή Εκκλησία» (Κολ 1:24). 

Και στά δύο αύτά χωρία ό Απόστολος όμιλεΐ 
περ'ι «τού σώματος», κατά ενικό, καί δηλώνει, 
οτιδι’αύτοϋ σημαίνεταιή Εκκλησία. Ένα σώμα, 
μία Εκκλησία. 

• «Αυτός έστιν ή ειρήνη ήμών, ό ποιήσας τα 
άμφότερα εν... τον νόμον τών εντολών έν δό- 
γμασι καταργήσας, ϊνα τούς δύο κτίση έν έαυτψ 
εις ένα καινόν άνθρωπον... και άποκαταλλάξη 
τούς άμφοτέρους έν έν/ οώμάτι τφ Θεφ» 
(Έφ. 2:14-16). 

Ό Χριστός έκανε «τα άμφότερα», τούς Ιου¬ 
δαίους δηλαδή καί τούς εθνικούς, ένα... Κα¬ 
τάργησε τό νόμο τών έντολών, πού συνίσταν- 
το σε άπαγορεύσεις συγχρωτισμού Ιουδαίων 
και εθνικών, για νά δημιουργήση διά τού εαυ¬ 
τού του άπό τούς δύο ένα νέο άνθρωπο... κα'ι 
συμφιλιώση τούς δύο ώς ένα σώμα με τό Θεό. 
Κατά ταϋτα οί πιστοί άπό τούς Ιουδαίους και 
τούς έθνικούς άποτελοϋμε ένα σώμα, την 
Εκκλησία. Κατά δε τον στίχ. 18 «έχομεν την 
προσαγωγήν οί άμφότεροι ένένί πνεύματι προς 
τον Πατέρα». Καί Ιουδαίοι δηλαδή καί εθνικοί 
έπιτυγχάνουμε προσέλευσι στάν Πατέρα με 
ένα πνεύμα, με τό αύτό φρόνημα, με τήν αύτή 
πίστι. Βλέπε καί Έφ. 3:6. 

• «"Εν σώμα καί έν Πνεύμα , καθώς καί 
έκλήθητε έν μιρ έλπίδι τής κλήσεως ύμών εις 
Κύριος , μία πίστις, έν βάπτισμα’ εις Θεός καί 

πατήρ πάντων , ό έπι πάντων , κα/' διά πάντων , 
καί έν πάσιν ήμϊν» (Έφ. 4:4-6). 

Κατά τό σπουδαιότατο τούτο χωρίο ένα εΐνε 
τό σώμα, ένα τό Πνεύμα, μία ή ελπίς μας, ένας 
ό Κύριος, μία ή πίστις, ένα τό βάπτισμα, ένας ό 
Θεός. "Ολα έχουν τή μοναδικότητα. Ή δε φρά- 
σις «"Εν σώμα και έν Πνεύμα» σημαίνει, ότι 
ύπάρχει μία Εκκλησία έμψυχωμένη άπό τό ένα 
Πνεύμα, πού ήλθε τήν ήμέρα τής Πεντηκοστής 
καί κατφκησε σ’ αύτή μονίμως. Τό ένα ήθικό 
καί μυστικό σώμα, ή Εκκλησία, ύπάρχει εκεί, 
όπου ύπάρχουν καί τά άλλα μοναδικά, τό ένα 
Πνεύμα, ή μία έλπίς, ό ένας Κύριος (ό μονο¬ 
γενής Υιός Ιησούς Χριστός), ή μία πίστις (ή 
άπαξ παραδοθεϊσα τοίς άγίοις), τό ένα βάπτι- 
σμα, ό ένας Θεός. "Οπου δεν ύπάρχουν καί τά 
άλλα μοναδικά, μεταξύ τών οποίων ή μία πί- 
στις, ή όρθή χριστιανική διδασκαλία, έκεΐ δεν 
ύπάρχει καί ή Εκκλησία. 

"Οτι ύπάρχει μία Εκκλησία, όχι πολλές, τούτο 
ση μαίνεται με τή λέξι «σώμα» καί σε άλλα χω¬ 
ρία, στά Έφ. 4:12, 16. 5:23, 30. Κολ. 2:19. 3:15. 

Ένας οίκος, 

μία οικοδομή, ένας ναός 

• «Ταϋτά σοι γράφω... ϊνα ειδής πώς δει έν 
ο ϊκω Θεού άναστρέφεσθαι, ήτις έστιν Εκκλη¬ 
σία Θεού ζώντος, στύλος και έδραίωμα τής άλη- 
θείας» (Α' Τιμ. 3:14-15). 

Κατά τό σπουδαιότατο τούτο χωρίο ύπάρχει 
ό οίκος τού Θεού, ή οικογένεια τού Θεού, ή 
Εκκλησία τού Θεού τού άληθινοϋ, ή όποια εΐνε 
ό στύλος και ή στερεά βάσι τής άληθείας. "Ενας 
οίκος ή μία οικογένεια τού Θεού, μία Εκκλη¬ 
σία, ή όποια κατέχει, έγγυάται καί στηρίζει τήν 
άλήθεια. 

• «Χριστός δέώς Υιός έπΐ τον οίκον αυτού, 
ου οικός έσμεν ήμεις» (Έβρ. 3:6. Βλέπε καί 
10 : 21 ). 

Ήμεις οί πιστοί εϊμεθα ό οίκος, ή οικογένεια, 
ή Εκκλησία τού Θεού καί τού Υιού - Χριστού. 

• «Καιρός τού άρξασθαι τό κρίμα άπό τού 
οϊκου τού Θεού. Εί δε πρώτον άφ'ήμών, τί τό 
τέλος των άπειθούντων τφ τού Θεού ευαγγε- 
λίω;» (Α' Πέτρ. 4:17. Βλέπε καί 2:5). 

Ήμεις οί πιστοί εϊμεθα ό οίκος ή ή οικογέ¬ 
νεια τού Θεού, τουτέστιν ή Εκκλησία. Οί άπι- 
στοϋντες στο Εύαγγέλιο τού Θεού δεν 
περιλαμβάνονται στον οίκο τού Θεού, στήν 
Εκκλησία. 

Βλέπε καί Β' Τιμ. 2:19, όπου ό λόγος γιά «τον 
στερεόν Θεμέλιον τού Θεού», ήτοι τον στε¬ 
ρεόν οίκον τού Θεού, τήν Εκκλησία δηλαδή, 
καί πρβλ. τον επόμενο στίχ. 20, όπου ό λόγος 
περί «μεγάλης οικίας». 

• «Θεού γ ε ώ ργ ι ο ν, Θεού οικοδομή 
έστε» (Α' Κορ. 3:9). 

Σείς οΐ πιστοί, λέγει ό Απόστολος, εϊσθε χω¬ 
ράφι τοϋ Θεοϋ, οικοδομή τού Θεού, τουτέστιν 
Εκκλησία τοϋ Θεοϋ. 

• «...έν φ (Χριστφ) πάσα ή οικοδομή συν- 
αρμολογουμένη αϋξει εις ναόν άγιον έν Κυ- 
ρίψ, έν φ και υμείς συνοικοδομεϊσθε εις κα- 
τ ο ι κητή ρ ιον τοϋ Θεοϋ έν Πνεϋματι» (Έφ. 
2 : 21 - 22 ). 

Κατά τό χωρίο τοϋτο οί πιστοί άπό τον Ισραήλ 
καί άπό τον εθνικό κόσμο συναποτελοϋν «οικο¬ 
δομήν», «ναόν» καί« κατοικητήριον» τοϋ Θεοϋ, 
τουτέστι τήν Εκκλησίαν τοϋ Θεοϋ. 

• «Ούκ οϊδατε ότι ναός Θεοϋ έστε και τό 
Πνεύμα τοϋ Θεοϋ οίκει έν ύμιν; Εϊτιςτόν ναόν 
τοϋ Θεοϋ φθείρει, φθερεϊ τούτον ό Θεός * ό γάρ 
ναός τοϋ Θεοϋ άγιός έστιν, οϊτινές έστε 
υμείς» (Α' Κορ. 3:16-17). 

• «Τις συγκατάθεσις ναφ Θεοϋ μετά ειδώ¬ 
λων ;Ύμεϊς γάρ ναός Θεοϋ έστε ζώντος, καθώς 
εΐπεν ό Θεός, ότι ένοικήσω έν αύτοϊς και έμπε- 
ριπατήσω, και έσομαι αύτών Θεός, και αυτοί 
έσονταί μοι λαός » (Β' Κορ. 6:16). 

Οί πιστοί ώς σύνολον εινε «ναός» τοϋ Θεοϋ, 
ένας ναός, τουτέστι μία Εκκλησία. Ό λόγος, 
«Εϊ τις τον ναόν τοϋ Θεοϋ φθείρει, φθερεϊ 
τοϋτον ό Θεός», σημαίνει: "Οποιος καταστρέ¬ 
φει τήν Εκκλησία με διάφορα κακά, και ιδίως 
με τις αιρέσεις και τις διαιρέσεις, θά τόν κατα- 

στρέψη ό Θεός. Οί αιρετικοί, όσον έξαρτάται 
άπ’ αύτούς, καταστρέφουν τήν Εκκλησία, καί 
θά τούς καταστρέψη ό Θεός. 

Πολλά τά χωρία τής Γραφής, πού δείχνουν, 
ότι ή Εκκλησία εΐνε μία, όχι πολλές. Εΐνε δε μία 
ή Εκκλησία, προπάντων και κυρίως διότι εΐνε 
μία ή πίστις, τό σύνολο των άληθειών, πού πρέ¬ 
πει νά πιστεύωμε ώς χριστιανοί. Ή Γραφή τήν 
πρώτη σημασία άποδίδει στήν πίστι, στή δο¬ 
γματική διδασκαλία τοϋ Χριστιανισμού. Γιά τήν 
άνάγκη τής άποδοχής τών άληθειών τής πίστε- 
ως ή Γραφή όμιλε! με τη μεγαλύτερη έμφασι. 
Άλλ’ άφοϋ ή Εκκλησία εΐνε μία, ή κάτοχος τής 
μιας πίστεως, τής άληθινής, όλες οί άλλες ονο¬ 
μαζόμενες Εκκλησίες καταχρηστικώς καί ψευ- 
δωνύμως ονομάζονται έτσι, δεν εΐνε Εκκλησί¬ 
ες, εΐνε αιρέσεις καί σχίσματα. 

Η ' Εκκλησία εινε άγία για πολλούς λόγους. 

Ό Θεός, στον όποιον άνήκει ή Εκκλησία 
καί γι’ αύτό ονομάζεται «Εκκλησία τού Θεοϊι», 
εΐνε άγιος. 

Ό Χριστός, ό ένανθρωπήσας Θεός, ό Ιδρυ¬ 
τής τής Εκκλησίας, εινε άγιος και κατέστησε 
τήν Εκκλησία άγία. « Ήγάπησε την Εκκλησίαν 
και έαυτόν παρέδωκεν υπέρ αύτής, ινα αυτήν 
άγιάση, καθαρίσας τφ λουτρω του ύδατος έν 
ρήματι, ϊνα παραστήση αυτήν έαυτφ ένδοξον 
τήν Εκκλησίαν, μή έχουσαν σπίλον ή ρυτίδα ή 
τι τών τοιούτων, άλλ’ϊνα ή άγία και άμωμος» 
(Έφ. 5:25-27). 

Τό Πνεύμα, τό όποιον εμψυχώνει τήν Εκκλη¬ 
σία, Θεός, όπως ό Πατήρ καί ό Υιός, εινε επί¬ 
σης άγιο, και άγιάζει τήν Εκκλησία. 

Ή Γραφή, τό θεόπνευστο κείμενο τής Εκκλη¬ 
σίας, εινε άγία. Περί «άγιας έντολής» όμιλεΐ ό 
άπόστολος Πέτρος (Β' Πέτρ. 2:21), καί έννοεί 
τήν άγία διδασκαλία τής Εκκλησίας. Περί «ά- 
γιωτάτης πίστεως» όμιλεΐ ό άδελφόθεος άπό¬ 
στολος Ιούδας (Ίούδ. 20), καί έννοεί «τήν άπαξ 
παραδοθεϊσαν τοίς άγίοις πίστιν» (Ίούδ. 3), τήν 



άγιωτάτη έξ άποκαλύψεως διδασκαλία, ή οποία 
μια για πάντα παραδόθηκε ατούς πιστούς. 

"Αγιος εινε ό σκοπός τής Εκκλησίας. ' Αγίους 
επιδιώκει νά δημιουργήση ή Εκκλησία και κλη¬ 
ρονόμους τής βασιλείας τών ούρανών. Έργα- 
στήριον άγιότητος εινε ή Εκκλησία καί κιβωτός 
σωτηρίας. 

"Αγια εινε τα μυστήρια τής Εκκλησίας, διά 
τών όποιων μεταδίδεται ή θεία χάρις καί άγιά- 
ζονται οί πιστοί. 

"Αγιοι ονομάζονται οί πιστοί με τήν έννοια, 
ότι διά τού άγιου βαπτίσματος ξεχωρίστηκαν 
άπό τον κόσμο καί άφιερώθηκαν στο Θεό. 

Άναριθμήτους δε άγιους δημιούργησε ή 
Εκκλησία, τών όποιων ή ζωή ύπήρξε θαυμαστή 
καί ύπερθαύμαστη. Καί τά ιερά λείψανά τους 
εμφανίζουν σημεία, εύωδιάζουν, εκβάλλουν 
δαιμόνια καί έπιτελοϋν ίάσεις. Καί μόνον οί 
μάρτυρες τής Πίστεως, οί άσύγκριτοι αύτοί 
ήρωες, οί όποιοι ύπέστησαν άνατριχιαστικά 
μαρτύρια καί δεν άρνήθηκαν τό Χριστό, άνέρ- 
χονται σε πολλά εκατομμύρια. ’Όντως ή Εκκλη¬ 
σία εινε άγια καί έργαστήριον άγιότητος. 

Αλλά βεβαίως στήν Εκκλησία, έπειδή ώς θε¬ 
ανθρώπινος οργανισμός δεν έχει μόνο τή θεία, 
άλλά καί τήν άνθρωπίνη πλευρά, ύπάρχουν καί 
ύποκριταί καί φαύλοι καί σκανδαλοποιοί, οί 
όποιοι άναξίως φέρουν τό όνομα χριστιανοί. 
Τούτο όμως δεν εινε έπιχείρημα κατά τής 

Εκκλησίας. 'Η ϋπαρξις τών άσεβών δεν κα¬ 
ταργεί τούς άγιους και τήνάγιότητα τής Εκκλη¬ 
σίας, όπως ή ϋπαρξις άμαθών καί ανεπίδεκτων 
μαθήσεως δεν καταργεί τούς έπιστήμονες καί 
τήν επιστήμη. Ό Κύριος παραβολικώς είπε, δτι 
στον άγρό μαζί με τον σίτο ύπάρχουν καί ζιζά¬ 
νια, ή δε σαγήνη δεν συλλαμβάνει μόνο καλά, 
άλλά καί σαπρά. Καί ό Απόστολος είπε, ότι σε 
μεγάλο σπίτι δεν ύπάρχουν μόνο πολύτιμα 
σκεύη, άλλά καί εύτελή. Ή έκκαθάρισις καί ό 
τέλειος καί οριστικός άποχωρισμός τών άνα- 
ξίων άπό τούς άξιους θά γίνη κατά τό τέλος 
αύτοϋ τού κόσμου (Ματθ. 13:24-30, 47-50, Β' 
Τιμ. 2:20). Έν τούτοις, έφ’ όσον ό παρών κό¬ 
σμος διαρκεϊ, οί πιστοί πρέπει νά τηρούν κά¬ 
ποια άπόστασι άπό τούς άσεβεϊς καί έπικινδύ- 
νους άνθρώπους, καί ή Εκκλησία νά άπομα- 
κρύνη τούς άναξίους καί σκανδαλοποιούς κλη¬ 
ρικούς άπό τά θυσιαστήρια. Σε κάθε δε περί- 
πτωσι πρέπει νά δείχνεται ένδιαφέρον καί γιά 
τά άνάξια τής Εκκλησίας μέλη προς διόρθωσι 
καί σωτηρία τους. Μεγάλοι άμαρτωλοί μετα¬ 
νόησαν καί έγιναν άγιοι. 

ΚΑΘΟΛΙΚΗ 


Κ αθολική ονομάζεται ή Εκκλησία μέ τοπική 
έννοια, καί κυρίως μέ τροπική έννοια. 

Μέ τοπική έννοια ή Εκκλησία ονομάζεται κα¬ 
θολική, διότι δέν περιορίζεται σέ ένα έθνος, 
όπως ή Ιουδαϊκή Συναγωγή, άλλ’ έπεκτείνεται 
σέ όλο τον κόσμο. Σκοπός τής Εκκλησίας εινε 
νά περιλάβη ατούς κόλπους της, εί δυνατόν, 
όλους τούς άνθρώπους. Εξαπλώθηκε δέ καί 
περιέλαβε ατούς κόλπους της άνθρώπους άπό 
όλο τον κόσμο, άπό περάτων έως περάτων τής 
γής. ’Ήδη κατά τήν έποχή των Αποστόλων τό 
Εύαγγέλιο είχε διαδοθή καί ή Εκκλησία είχε 
ίδρυθή σέ όλη τήν τότε γνωστή οικουμένη. Τώ¬ 
ρα δέ τό Εύαγγέλιο εϊνε διαδεδομένο καί ή 
Εκκλησία εινε ιδρυμένη καί στούς νέους τό¬ 
πους τού πλανήτου, πού άνακαλύφθηκαν κατά 
τούς νεωτέρους χρόνους. 

Μέ τροπική δέ καί κυρία έννοια ή Εκκλησία 
ονομάζεται καθολική, διότι, έν άντιθέσει προς 
τις αιρετικές κοινότητες, κατέχει όλη τήν άλή- 
θεια τής πίστεως. Ό ιδρυτής τής Εκκλησίας, ό 
Κύριος ήμών Ιησούς Χριστός, είπε: «'Ότανέλθη 
έκεινος, τό Πνεύμα τής άληθείας, οδηγήσει 



υμάς εις πάσαν την αλήθειαν» (Ίωάν. 16:13). 
Ο Παράκλητος, τό Πνεύμα τής άληθείας, ήλθε 
τήν ήμερα τής Πεντηκοστής, εμψύχωσε τήν 
Εκκλησία, μένει μονίμως σ’ αύτήν, καί ένα άπό 
τά έργα του, βασικό, βασικώτατο, εΐνε τούτο, 
ότι οδηγεί τήν Εκκλησία «εις πάσαν τήν αλή¬ 
θειαν », σε όλη τήν άλήθεια τής πίστεως. Στα 
θέματα τής πίστεως ή Εκκλησία δεν εΐνε δυ¬ 
νατόν έν μέρει ν’ άληθεύη καί έν μέρει νά 
πλανάται, άλλ’ άληθεύει έξ ολοκλήρου. Ό Πα¬ 
ράκλητος, τό Πνεύμα τής άληθείας, οδηγών¬ 
τας τήν Εκκλησία «εις πάσαν τήν αλήθειαν», 
άποφαίνει αύτήν, όπως γράφει ό άπόστολος 
Παύλος, «στϊιλον και έδραίωμα τής άληθείας» 
(Α' Τιμ. 3:15). Τό άτομο δύναται νά πλανηθή, τό 
σύνολο, ή Εκκλησία, όχι. Ό Πάπας, άτομο, εΐνε 
άπαράδεκτο και έξωφρενικό νά ισχυρίζεται, ότι 
εΐνε άλάθητος. Απλανής και άλάθητη στα ζη¬ 
τήματα τής πίστεως εΐνε ή Εκκλησία. "Αλλωστε 
ή Εκκλησία εΐνε άκατάλυτη καί αιωνία (Ματθ. 
16:18 κ.ά.), διότι κατέχει όλη τήν άλήθεια τής 
πίστεως αιωνίως. 01 κοινότητες, οΐ όποιες στά 
ζητήματα τής πίστεως έχουν καινοτομίες καί 
πλάνες, εΐνε αιρέσεις, δεν εΐνε Εκκλησία. 

ΑΠΟΣΤΟΛΙΚΗ 


Α ’ποστολική ονομάζεται ή Εκκλησία, διότι 
έχει Ιδρυθή «έπι τφ θεμελίω των Απο¬ 
στόλων..., δντος ακρογωνιαίου αυτού Ιησού 
Χριστού» (Έφ. 2:20). Ό Πάπας έπικαλεΐται τον 
λόγο τού Χριστού προς τον Πέτρο, «Συ εΐ Πέ¬ 
τρος, και έπι ταύτη τή πέτρρ οικοδομήσω μου 
την Εκκλησίαν» (Ματθ. 16:18), και ισχυρίζεται, 
ότι ή Εκκλησία έχει οίκοδομηθή έπάνω στον 
Πέτρο, τού όποιου δήθεν εινε ό μόνος διάδο¬ 
χος. Άλλ’ ό Πάπας παρερμηνεύει τον λόγο τού 
Χριστού. Ό Χριστός δεν είπε, ότι θά οίκοδο- 
μήση τήν Εκκλησία έπάνω στον Πέτρο, άλλ’ 
έπάνω στήν πέτρα. "Αλλο Πέτρος καί άλλο πέ¬ 
τρα. Ό Πέτρος εΐνε πρόσωπο, ή πέτρα εΐνε 
πράγμα, εΐνε ή ομολογία πίστεως στον Ιησού 
ώς Χριστό (Μεσσία) και Υιό τού Θεού τού 
ζώντος. Στο χωρίο Έφ. 2:20, πού παραθέσαμε, 
ό Παύλος λέγει, «έπι τω θεμελίω τών Απο¬ 
στόλων». "Οχι ένας Απόστολος, ό Πέτρος, 
άλλ’ όλοι οΐ Απόστολοι άποτελοϋν «τον θεμέ¬ 
λιον» τής Εκκλησίας (Βλέπε καί Άποκ. 21:14). 
Στο αύτό χωρίο ό Παύλος λέγει έπίσης, ότι 

άκρογωνιαιος λίθος τής Εκκλησίας εΐνε ό ϊδιος 
ό Ιησούς Χριστός (Βλέπε καΙΑ' Κορ. 3:11). Με¬ 
γάλος θεμέλιος ό Χριστός ώς Θεός, δευτερεύ- 
οντες θεμέλιοι οΐ Απόστολοι, διά των όποιων ό 
Χριστός ίδρυσε τήν Εκκλησία του. 

Ή Εκκλησία εΐνε άποστολική, διότι ιδρύθη¬ 
κε κατόπιν τού κηρύγματος των Αποστόλων, 
οί όποιοι ύπήρξαν στόματα Χριστού καί μετέ¬ 
δωσαν τον λόγο του στήν οικουμένη. Ή Εκκλη¬ 
σία εΐνε άποστολική, διότι κατέχει καί κρατεί 
διά μέσου τών αιώνων ώς παρακαταθήκη, ώς 
πολυτιμότατο θησαυρό, τήν άποστολική διδα¬ 
σκαλία. "Ο,τι διδάσκει σήμερα ή Εκκλησία άνά- 
γεται στούς Αποστόλους. 

Επίσης ή Εκκλησία εΐνε άποστολική, διότι 
έχει άποστολική διαδοχή. Οι Επίσκοποί της δη¬ 
λαδή εΐνε διάδοχοι τών Αποστόλων, άποτε- 
λοϋν άδιάκοπη σειρά διά μέσου τών αιώνων, ή 
οποία άνάγεται στούς Αποστόλους, τούς πρώ¬ 
τους, οί όποιοι χειροτόνησαν Επισκόπους. Οί 
αιρετικοί διέκοψαν τήν άποστολική διαδοχή, 
διότι είσήγαγαν έτεροδιδασκαλίες καί νόθευ¬ 
σαν τήν άποστολική διδασκαλία. 



ΠΟΙΑ Η ΜΙΑ 

ΚΑΙ ΑΑΗΘΙΝΗ ΕΚΚΑΗΣΙΑ 


Π αρουσιάσαμε τά τέσσαρα γνωρίσματα τής 
Εκκλησίας: Μία, άγια, καθολική και άπο- 
στολική. Άλλ’ επειδή γίνεται λόγος γιά πολλές 
Εκκλησίες, τίθεται τό έρώτημα: Άπό τ'ις πολ¬ 
λές Εκκλησίες, ποία εΐνε ή άληθινή, ποία έχει 
τά τέσσαρα γνωρίσματα; 

Δέν εινε έγωισμός ήμών τών Όρθοδόξων, 
δέν εινε ύπεροψία, δέν εινε ναρκισσισμός, 
όπως ίσχυρίσθηκαν κακοί εκπρόσωποι τής 
Εκκλησίας, άλλ’ εινε ομολογία πίστεως ή δια- 
κήρυξις, ότι ή άληθινή Εκκλησία εινε ή Όρθο- 
δοξία. Αύτή έχει τά τέσσαρα γνωρίσματα, πού 
άναφέρονται στο Σύμβολο τής Πίστεως. 

Ή Όρθοδοξία εινε ή μία Εκκλησία, διότι σ’ 
αύτήν ύπάρχει ή «μία πίστις» (Έφ. 4:5), «ή άπαξ 
παραδοθεϊσα τοϊς άγίοις πίστις», «ή άγιωτάτη 
πίστις» (Ίούδ. 3, 20), ή θεία διδασκαλία. Εινε 
Ιστορική άλήθεια, ότι έμεΐς οί Όρθόδοξοι δέν 
άλλάξαμε τίποτε άπό τήν πίστι. ΟΙ έτερόδοξοι 
δέν δύνανται νά άποδείξουν, ότι έμεΐς οί Όρθό- 
δοξοι άλλάξαμε μία έστω μικρή διδασκαλία πί¬ 
στεως. Στο χώρο τής δογματικής διδασκαλίας 



οϋτε έλαχίστη τροποποίησι κάναμε, οϋτε έλα- 
χίστη προσθήκη, οϋτε έλαχίστη άφαίρεσι. Πι¬ 
στεύουμε σήμερα ό,τι έν συνεχείςι πιστευόταν 
μέχρι τήν έποχή τών Αποστόλων. Γιό να μή θί- 
ξωμε τον έγωισμό τών έτεροδόξων, δεν λέμε σ’ 
αύτούς να γίνουν Όρθόδοξοι, άλλά λέμε νά 
έπιστρέψουν στήν πίστι τής Εκκλησίας τών 
οκτώ πρώτων αιώνων, οπότε αύτομάτως γίνον¬ 
ται Όρθόδοξοι, διότι ή Όρθοδοξία εινε ή συνέ¬ 
χεια τής άρχαίας Εκκλησίας. 

Ό Θεός ώς φιλάνθρωπος κάνει θαύματα καί 
σε έτεροδόξους καί σε έτεροθρήσκους. Ό 
άγιος Αρσένιος ό Καππαδόκης π.χ. με τή χάρι 
τού Θεού θεράπευε καί Μουσουλμάνους. Άλλ’ 
ώρισμένα θαύματα, όπως π.χ. ό άγιασμός καί ή 
εύωδία τών ιερών λειψάνων, γίνονται μόνο στο 
χώρο τής Όρθοδοξίας, γιά νά βεβαιώνεται, ότι 
ή Όρθοδοξία εινε ή άληθινή Εκκλησία. 

Αφού δέ ή Όρθοδοξία έχει τό πρώτο γνώρι¬ 
σμα τής Εκκλησίας, εινε δηλαδή ή μία καί άλη- 
θινή Εκκλησία, έχει καί τά άλλα γνωρίσματα. 
Εινε άγια καί δημιουργεί άγιους καί θαυμα¬ 
τουργούς, οί όποιοι θαυματουργούν έν ζωή καί 
μετά θάνατον. Εινε καθολική, κάτοχος τής όλης 
άληθείας τής πίστεως, καί έξαπλωμένη σέ όλο 
τον κόσμο. Καθολική Εκκλησία λέγεται βεβαί¬ 
ως καί ό Παπισμός. Άλλ’ ό Παπισμός λόγψ τών 
αίρέσεών του έχει τό όνομα καί δεν έχει τή χά¬ 
ρι. Ή Όρθοδοξία, τέλος, εινε άποστολική, διό- 

τι ώς Εκκλησία θεμελίους έχει τούς Αποστό¬ 
λους, κατέχει τήν άποστολική διδαχή, καί έχει 
άποστολική διαδοχή στή σειρά τών Επισκόπων 
της. 

Άποτελεϊται δέ ή Εκκλησία άπ’ όλους, όσοι 
βαπτίζονται Όρθόδοξοι Χριστιανοί και παρα¬ 
μένουν στήν Όρθοδοξία. Άποτελεϊται καί άπό 
τον κλήρο καί άπό τον λαό. Ό δέ λαός, οί πολ¬ 
λοί, εΐνε τό κύριο σώμα τής Εκκλησίας. Καί δεν 
ύπάρχει ό λαός γιά τον κλήρο, άλλ’ ό κλήρος 
γιά τον λαό. Ό κλήρος εϊνε τεταγμένος νά δια- 
κονή τον λαό. Βεβαίως πολλοί Όρθόδοξοι δεν 
έχουν ικανή γνώσι καί έπίγνωσι τής Όρθοδό- 
ξου Πίστεως, άγνοοϋν πολλά, δυνατόν λόγω 
άγνοιας νά έχουν καί πλάνες. Άλλ’ άφοϋ κατ’ 
άρχήν άναγνωρίζουν τήν αύθεντία τής Εκκλη¬ 
σίας καί έχουν έστω καί χαλαρή σχέσι με τήν 
Εκκλησία, δεν παύουν νά εινε μέλη τής Εκ¬ 
κλησίας. Οί δέ πνευματικοί ταγοί καί οδηγοί 
καί τά συνειδητά τής Εκκλησίας μέλη πρέπει 
νά ένδιαφέρωνται καί νά βοηθούν τά ύστε- 
ροϋντα μέλη, γιά νά γίνωνται καί αύτά συνει¬ 
δητά. Τό ένδιαφέρον γιά τούς άδελφούς πρέ¬ 
πει νά εΐνε ζωηρό καί σπουδαίο, άφοϋ «οί πολ¬ 
λοί έν σώμά έσμεν ένΧριστώ, ό δέ καθ'εϊς άλλή - 
λων μέλη» (Ρωμ. 12:5). 

Δέν άρκεΐ δέ νά πιστεύωμε καί νά ομολο¬ 
γούμε πίστιν «εις μίαν, άγίαν, καθολικήν καί 
άποστολικήν Εκκλησίαν». Γιά νά εϊμεθα άξια 

τής Εκκλησίας τέκνα, μαζί μέ τήν πίστι και τήν 
ομολογία πρέπει νά έχωμε καί θερμή άγάπη 
προς τή γλυκειά μας μάνα, τήν Εκκλησία, και 
ζωηρώς νά ένδιαφερώμεθα για τήν εύπρέπεια 
καί τήν τιμή της έναντι των έκκλησιομάχων, 
των σκανδαλοποιών καί των προδοτών καί ύπο- 
νομευτών της. Κατά τή γνωστή άρχαία ρήσι, 
δεν μπορούμε νά έχωμε τον Θεό πατέρα, άν 
δεν έχωμε τήν Εκκλησία μητέρα. Ή μητέρα 
εΐνε στοργική προς τά τέκνα της. Καί τά τέκνα 
οφείλουν νά εινε στοργικά προς τή μητέρα 
τους. Αγαπούμε τή σαρκική μας μητέρα; Πολύ 
περισσότερο πρέπει ν’ άγαποϋμε τήν πνευμα¬ 
τική μας μητέρα, τήν Εκκλησία, τήν Όρθοδο- 
ξία. 

